|  |  |
| --- | --- |
|      | Tórshavn, tann 16. apríl 2015J.nr.: 15/00202-1At tilskila í svariViðgjørt: RDC /GÁ  |

Útboð

**grannskoðan**

**av**

**partafelagnum P/F Vága Floghavn**

Vísandi til løgtingslóg nr. 40 frá 21. mai 2008, sum broytt við løgtingslóg nr. 15 frá 19. mars 2010, samtykti løgtingið tann 9. mai 2008 at umskipa Vága Floghavn til P/F Vága Floghavn. Í hesum sambandi bjóðar Vinnumálaráðið út grannskoðan av felagnum.

Av tí at grannskoðanin skal veljast á aðalfundi hjá P/F Vága Floghavn, skal útbjóðingin vera avgreidd, áðrenn aðalfundin, hin 29. apríl 2015, hjá felagnum. Virksemið hjá partafelagnum, sum rekur P/F Vága Floghavn, er væl lýst í løgtingsmáli 175/2007.

**Krøv til tilboðið**

Tilboðið skal fevna um hesar upplýsingar:

* Navn og skrásetingarnummar hjá grannskoðanarfyritøkuni umframt eina almenna lýsing av førleikunum hjá grannskoðanarfyritøkuni og royndum hennara.
* Nøvn og CV hjá lyklapersónum, sum grannskoðanarfyritøkan knýtir at grannskoðanaruppgávuni.
* Dømi um viðkomandi kundar og uppgávur, sum lyklapersónarnir hava loyst, har Vinnumálaráðið fær heimild at venda sær til hesar kundar fyri at fáa møguligt ummæli av lyklapersónum.
* Kostnaðin fyri árligu grannskoðanina av partafelagnum, og tímaprís fyri aðrar uppgávur, sum møguliga kunnu koma afturat árligu grannskoðanini.

**Vekting av tilboðum**

Prísurin vektar 80 % og góðska, sum m.a. eru førleikar og royndir hjá lyklapersónum,

vekta 20 %.

**Spurningar og freistir**

Útboðið er kunngjørt á Keypsportal ([www.keypsportal.fo](http://www.keypsportal.fo)) týsdagin 21. apríl 2015. Tilboðsgevarar kunnu seta spurningar um útboðið til og við sunnudagin tann 27. apríl 2015, kl. 16.00. Spurningarnir skulu verða skrivligir og sendast Gunnleyg Árnafjall á GunnleygA@vmr.fo. Spurningarnir verða síðan viðgjørdir og svaraðir í seinasta lagi mánadagin 27. apríl 2015. Tilboðini frá tilboðsgevarunum skulu verða Vinnumálaráðnum í hendi í seinasta lagi týsdagin tann 28. apríl 2015, kl. 12.00. Vinnarin av útboðnum verður almannakunngjørdur á Keypsportalinum týsdagin tann 28. apríl 2015.